CELEX: 32005D0339
Language: sk
Date: 2005-04-25 00:00:00
Title: 2005/339/ES: Rozhodnutie Komisie z 25. apríla 2005, ktorým sa mení a dopĺňa rozhodnutie 2003/526/ES, pokiaľ ide o kontrolné opatrenia týkajúce sa klasického moru ošípaných vo Francúzsku [oznámené pod číslom K(2005) 1249] (Text s významom pre EHP)

29.4.2005   
            
            
               SK
            
            
               Úradný vestník Európskej únie
            
            
               L 108/87
            
         
      ROZHODNUTIE KOMISIE
   
   z 25. apríla 2005,
   ktorým sa mení a dopĺňa rozhodnutie 2003/526/ES, pokiaľ ide o kontrolné opatrenia týkajúce sa klasického moru ošípaných vo Francúzsku
   [oznámené pod číslom K(2005) 1249]
   (Text s významom pre EHP)
   (2005/339/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (1), najmä na jej článok 10 ods. 4,
   keďže:
   
               (1)
            
            
               V reakcii na vypuknutie klasického moru ošípaných v určitých členských štátoch bolo prijaté rozhodnutie Komisie 2003/526/ES z 18. júla 2003 o ochranných opatreniach proti klasickému moru ošípaných v určitých členských štátoch (2). Týmto rozhodnutím sa ustanovujú určité dodatočné kontrolné opatrenia týkajúce sa klasického moru ošípaných.
            
         
               (2)
            
            
               Francúzsko informovalo Komisiu o nedávnom vývoji tohto ochorenia u diviačej zveri v oblasti Severných Vogéz vo Francúzsku. Vzhľadom na epidemiologické údaje je primerané zmeniť oblasť, v ktorej sa uplatňujú opatrenia na kontrolu ochorenia.
            
         
               (3)
            
            
               Rozhodnutie 2003/526/ES by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Časť I bod 2 prílohy k rozhodnutiu 2003/526/ES sa nahrádza textom v prílohe.
   Článok 2
   Toto rozhodnutie je určené členským štátom.
   
      V Bruseli 25. apríla 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (2)  Ú. v. EÚ L 183, 22.7.2003, s. 46. Rozhodnutie naposledy zmenené a doplnené rozhodnutím 2005/225/ES (Ú. v. EÚ L 71, 17.3.2005, s. 70).
   
      PRÍLOHA
      
         „2.   Francúzsko
         Územie departementu Bas-Rhin a Moselle nachádzajúce sa západne od Rýna a Marnsko-rýnskeho prieplavu, severne od diaľnice A4, východne od rieky Sarre a južne od hranice s Nemeckom a obce Holtzheim, Lingolsheim a Eckbolsheim.“